
VÄLISMINISTEERIUMI HUMANITAARABI STRATEEGILISTE PARTNERITE VALIKU TAOTLUSVOORU TINGIMUSED JA KUTSE
1. Lähteülesanne ja taotlusvooru eesmärk
Humanitaarkriiside järjest suurem arv ja keerukus nõuab valmisolekut reageerida kiireloomulistele abivajadustele paindlikult, ajakohaselt ja tõhusalt. 
Taotlusvooru eesmärk on valida välja partnerid, kellega välisministeerium saab jätkata ja arendada 2022. a oktoobris  loodud humanitaarabi kiire käivitamise  partnerite võrgustiku tööd. Partnerite tegevused peavad olema kooskõlas Eesti arengukoostöö ja humanitaarabi strateegias 2024-2030 toodud eesmärkidega. 
2. Nõuded taotlejale
2.1. Taotlusvoorus oodatakse osalema Eestis registreeritud mittetulundusühinguid, sihtasutusi, riigiasutusi, kohaliku omavalitsuse asutusi või avalik-õiguslik juriidilisi isikuid. Taotlejaks ei saa olla erakond ega äriühing.

2.2. Taotleja peab vastama järgmistele nõuetele:

2.2.1. taotlejal ei ole riiklike maksude maksuvõlga või see on taotluse esitamise ajaks täies ulatuses ajatatud ja maksed on tasutud kokkulepitud ajakava kohaselt;
2.2.2. taotlejal ei ole tähtajaks esitamata majandusaasta aruandeid ega maksudeklaratsioone;
2.2.3. taotleja ei ole pankrotis, likvideerimisel ega sundlõpetamisel ja tal puudub kehtiv äriregistrist kustutamise hoiatus;
2.2.4. kui taotleja on varem saanud riigieelarvest, Euroopa Liidu või muudest vahenditest toetust, mis on kuulunud tagasimaksmisele, on tagasimaksed tehtud tähtajaks ja nõutud summas;
2.2.5. taotlejal ei ole nõuetekohaselt täitmata kohustusi ministeeriumi ees;
2.2.6. taotleja tegevus on avalik, tal on tema tegevust tutvustav veebileht;
2.2.7. taotlejat või taotleja seaduslikku esindajat ei ole karistusregistri andmetel karistatud majandus-, ametialase, varavastase või avaliku usalduse vastase süüteo eest;

2.2.8. taotleja peab oma tegevuses järgima humanitaarabi põhimõtteid ja tegutsema ainult tsiviilvaldkonnas.

2.3. Punktis 2.2 nimetatud nõudeid ei kohaldata riigiasutuse, kohaliku omavalitsuse asutuse või avalik-õiguslik juriidiline isiku suhtes.

2.4. Taotlejaks ei või olla isik, kellele Euroopa Komisjoni või Euroopa Kohtu eelneva otsuse alusel, millega Eesti riigi antud abi on tunnistatud ebaseaduslikuks või väärkasutatuks ja ühisturuga kokkusobimatuks, on esitatud seni täitmata korraldus abi tagasi maksta.
3. Taotlusvooru läbiviimise kord ja nõuded taotlusele 

3.1. Taotlusvoor viiakse läbi välisministri 26. juuni 2024. a määruse nr 5 „Välispoliitika valdkonna tegevuste toetamise tingimused ja kord“ alusel. 
3.2. Taotlus tuleb esitada etteantud vormis, märkides ära kõik vormil nõutud andmed sh  taotleja andmed ja kontaktid, koostööpartnerid, valdkondlikku pädevust tõendavat sertifikaadid, tegutsemisperiood jms.

3.3. Taotlusvooru hindamiskomisjon hindab taotlusi järgmiste hindamiskriteeriumite ja nende osakaalu kohaselt:

1. Taotleja eesmärgipärasus (osakaal 35%)

1.1 Taotleja tegevusvaldkond ja strateegilised eesmärgid on kooskõlas taotlusvooru lähteülesandes toodud eesmärgid. 

1 (olematu): taotleja tegevusvaldkond ja eesmärgid ei vasta taotlusvooru lähteülesande ja punktis 3 toodu eesmärkidele.

10 (suurepärane): taotlus vastab täielikult tegevusvaldkonnale ja sätestatud eesmärkidele.

2. Taotleja humanitaarabi alane pädevus (osakaal 65%)

2.1 Taotlejal on projekti elluviimiseks vajalikud teadmised, oskused ja kogemused, sh valmisolek kiireloomulistele abivajadustele paindlikult, ajakohaselt ja tõhusalt reageerida ning organisatsiooni või meeskonna taset tõendavad rahvusvahelised sertifikaadid (nt ECHO Certificate, CHS, ISO). 

* Sertifikaate ei pea esitama riigi- ja kohaliku omavalitsuse asutus.

** Üksikisikuga seotud sertifikaate ei aktsepteerita.

1 (olematu): taotlejal puuduvad kiireloomulistele abivajadustele tõhusaks reageerimiseks vajalikud teadmised, oskused ja kogemused.

10 (suurepärane): taotlejal on kiireloomulistele abivajadustele tõhusaks reageerimiseks kõik vajalikud teadmised, oskused ja kogemused, mida tõendavad rahvusvahelised sertifikaadid.

2.2 Taotlejal on rahvusvaheliste projektide referentsid eelneva kogemuse osas

1 (olematu): taotlejal puuduvad rahvusvaheliste projektide referentsid

10 (suurepärane): taotlejal on laialdane ja mitmekesine hulk rahvusvaheliste projektide referentse

2.3 Taotlejal on välispartnerid

1 (olematu): taotlejal puuduvad välispartnerid

10 (suurepärane): taotlejal on laialdane ja mitmekesine välispartnerite ring

3.4. Iga hindamiskriteeriumi hinnatakse hindeskaalal 1-10. Hindamiskriteerium koosneb ühest või mitmest alakriteeriumist. Hindamiskriteeriumi hinne on selle alakriteeriumi hinnete aritmeetiline keskmine. 

3.5. Iga hindamiskriteeriumi lõpphinne on komisjoni liikmete antud hinnete aritmeetiline keskmine, mis on läbi korrutatud kriteeriumi osakaaluga. Taotluse koondhinne moodustub hindamiskriteeriumite lõpphinnete summeerimisel.

3.6. Kui taotluse koondhinne on väiksem kui 6,5 teeb komisjon kantslerile ettepaneku jätta taotlus rahuldamata.

3.7. Taotluste esitamise tähtaeg on 15 tööpäeva taotlusvooru veebilehel väljakuulutamisest. Taotlus tuleb esitada Välisministeeriumile digitaalselt allkirjastatult e-posti aadressil: ha@mfa.ee. 

3.8. Lisateave: Eliisa Ellen, e-post: eliisa.ellen@mfa.ee, tel 637 7244; Kaie Laud, e-post: kaie.laud@mfa.ee, tel 637 7141.

4. Partneriga sõlmitava lepingu eritingimused
4.1. Lepingu kehtivus on 36 kuud alates 1. jaanuarist 2027. 
4.2. Välisministeerium annab humanitaarabi strateegilise partneri kaudu juhul, kui peab abi andmist vajalikuks ning selleks on olemas eelarvelised võimalused. Sellisel juhul esitab Välisministeerium partnerile lähteülesande, mis sisaldab abi andmise eesmärki, sihtriiki või -piirkonda, tegevuste prioriteete, elluviimise perioodi ja prognoositavat eelarvet. Partner esitab lähteülesande alusel ettepaneku, mille rahuldamise või rahuldamata jätmise otsustab välisminister.
4.3. Abivahendite ostmisel ja teenuste tellimisel järgib partner riigihangete üldpõhimõtteid, võttes vähemalt kolm hinnapakkumust kui asjade või teenuste maksumus ületab 10 000 eurot. Kui kolme sõltumatut hinnapakkumust ei ole võimalik saada, esitab objektiivse põhjenduse ministeeriumile esitatavas aruandes.

4.4. Partner peab ministeeriumilt saadud rahaliste vahendite kohta arvestust vastavalt raamatupidamise seadusele või – kui ta ei ole raamatupidamiskohuslane – eraldi kuluarvestust, ning säilitab nende kasutamisega seotud dokumente vähemalt seitse aastat alates vastava majandusaasta lõpust. 

4.5. Partner esitab 30 päeva jooksul pärast iga abi andmise juhtumi perioodi lõppu läbi viidud tegevuste ja tulemuste, rahaliste vahendite kasutamise ja teavitustegevuste kohta ministeeriumile aruande, sealhulgas finantsülevaate. Kinnitatud aruande andmed on avalik teave.
4.6. Humanitaarabi tegevusteks antakse partnerile rahalised vahendid vastavalt riikide humanitaarabi abipalvetele sõltuvalt kriisist kuni 100% ulatuses eraldi välisministri käskkirjaga välisministri 26. septembri 2025. a määruse nr 11 „Arengukoostöö tegemise ja humanitaarabi andmise tingimused ja kord“ alusel.
4.7. Abikõlblik kulu on kulu, mis on põhjendatud, mõistlik ja vajalik, tehtud kooskõlas välisministri 26. septembri 2025. a määrusega nr 11 „Arengukoostöö tegemise ja humanitaarabi andmise tingimused ja kord“ ning Majandusliku Koostöö ja Arengu Organisatsiooni (edaspidi OECD) arenguabikomitee (DAC) reeglite kohaselt. 
4.8. Partneri üldiste halduskulude (büroo haldamise ning organisatsiooni juhtimise ja arendamise kulud) osakaal abi andmise tegevuste eelarvest võib olla kuni 7% ning kohalike partnerite halduskulude osakaal eelarvest tohi ületada 7%. 

